
“Darbinieku veselības apdrošināšana”
identifikācijas numurs DZP 2024/05
TEHNISKĀ SPECIFIKĀCIJA

identifikācijas Nr. DZP  2024/05

1. Pasūtītājs pasūta: SIA ”Daugavpils zobārstniecības poliklīnika” darbinieku veselības apdrošināšanu.

2. Darbinieku skaits: 71 cilvēks.

3. Līguma izpildes vieta: Daugavpils pilsēta.

4. Veselības apdrošināšanas periods: 1 gads.

5. Veselības apdrošināšanas darbības termiņš: 09.06.2024.-08.06.2025.

6. Apdrošinājuma summa gadā ne mazāk par 1710 Euro uz vienu personu.

7. Veselības apdrošināšanas pakalpojuma saturs:

7.1. Pacienta iemaksas (ne mazāk par 570 Euro apmērā), jebkuras pacienta iemaksas 100% apmērā, atbilstoši spēkā esošiem MK noteikumiem:

7.1.1. par ambulatoro palīdzību;

7.1.2. par stacionāro palīdzību;

7.1.3. par ārstēšanos sanatorijās un specializētajās rehabilitācijas iestādēs;

7.1.4. pacienta līdzmaksājums par operāciju zālē veiktajām ķirurģiskajām operācijām 100% apmērā.

7.2. Maksas ambulatorā palīdzība 100% apmērā ambulatorās medicīnas iestādēs (līgumiestādēs pakalpojumi tiek saņemti pilnā apmērā, uzrādot veselības apdrošināšanas karti, nelīgumiestādēs- atlīdzība tiek izmaksāta 100% apmērā) ar limitu ne mazāk kā EUR 710,00/gadā, neierobežojot apmeklējuma reizes un limitu vienam saslimšanas gadījumam:

Bez ārstējošā ārsta nosūtījuma

7.2.1. maksas ģimenes ārsta un maksas terapeita pakalpojumi;

7.2.2. konsultācijas un ārstēšanās pie plaša spektra ārstiem-speciālistiem (t.sk.ķirurgs, neirologs, urologs, traumatologs, ginekologs, endokrinologs, kardiologs, reimatologs, nefrologs, otolaringologs, oftalmologs, dermatologs, alergologs, onkologs u.c.), privātārstiem, docentiem un profesoriem;

7.2.3. ārstnieciskās personas mājas vizīte (t.sk. maksas ģimenes ārsta);

7.2.4. vakcinācija pret gripu, ērču encefalītu, A un B hepatītu;

7.2.5. medicīniskās apskates dažādu izziņu (laulībām, mācību iestādēm, ieroču iegādes atļaujām un autovadītājiem) saņemšanai pilnā apmērā;

7.2.6. OVP jeb ar darba specifiku saistītās obligātās veselības pārbaudes (ar darba devēja nosūtījumu).

Ar ārstējošā ārsta nosūtījumu

7.2.7. plaša apjoma laboratoriskie izmeklējumi (t.sk. pilna asins aina, klīniskā asins aina, hemoglobīns, leikocītu formula, eritrociti, EGĀ, trombocīti, retikulocīti), hematokrits, transferīns, folskābe, koaguloģijas izmeklējumi (t.sk., protrombīna laiks, protrombīna komplekss, fibrinogēns, asins tecēšanas laiks u.c.) imūnhematoloģija (asins grupa, RH faktors), urīna analīzes (urīna mikroskopija), fēču analīzes (t.sk. fēču uzsējums u.c.), asins izmeklējumi, t.sk. visi asins bioķīmiskie izmeklējumi - vitamīni D, (aknu testi un fermenti, olbaltumvielas, iekaisuma marķieri (CRO, RF, ASO), glikozes regulācija – glikoze, glikozētais hemaglobīns, fruktozamīns, C peptīds, elektrolīti, lipīdi – holesterīns, triglicerīdi, augsta blīvuma holesterīns, zema blīvuma holesterīns), kardioloģiskie marķieri – troponīns T, mioglobīns, KFK MB frakcija, homocisteīns, nātrijurētiskais peptīds (BNP), vairogdziedzera hormoni – TSH, T3, T4, citi hormoni – kortizols, renīns, onkomarķieri (CEA; PSA), infekciju diagnostika (HBs Ag), uztriepju izmeklēšana (uztriepes izmeklējumi, ginekoloģiskā materiāla citoloģiska izmeklēšana, Duglasa dobuma un citu serozo dobumu materiāla citoloģija, aspirāta citoloģija, nospiedumu un nokasījumu no ādas vai gļotādas bojājumiem citoloģiskā izmeklēšana), histoloģijas izmeklējumi, biopsijas materiāla izmeklēšana, alergēni, kā arī maksa par analīžu noņemšanu;

7.2.8. plaša apjoma diagnostiskie izmeklējumi (t.sk. rentgendiagnostika orgāniem un ķermeņa daļām (t.sk. digitālā fluorogrāfija, digitālā skenogramma, mammogrāfija, gremošanas orgānu kontrastizmeklēšana, urogrāfija, defekogrāfija, resnās zarnas tranzīta laiks), sonoskopija un  ultrasonogrāfija dažādām ķermeņa daļām un orgāniem (t.sk. ar endokavitālo zondi, nieru, urīnceļu vairogdziedzera, krūšu dziedzeru ultrasonogrāfija, locītavu, prostatas, doplerogrāfiskā izmeklēšana (t.sk. dupleksa skenēšana ar krāsas doplerogrāfiju un spektrālanalīzi) neinvazīvie izmeklējumi (elektrokardiogramma, stress ehokardiogrāfija, ehokardiogrāfija, transezofageālā ehokardiogrāfija, holteramonitorēšana, veloergometrija, elektroencefalogrāfija, neirogrāfija, elektromiogrāfija, audiometrija, timpanometrija, spirometrija, spirogrāfija u.c.), endoskopijas izmeklējumi (fibrolaringoskopija, videostroboskopija, bronhoskopija, cistoskopija, fibrogastroskopija, sigmoidoskopija, kolonoskopija, rektoskopija un citi programmā iekļautie endodontiskie izmeklējumi), datortomogrāfija, magnētiskās rezonanses, scintigrāfijas izmeklējumi;

7.2.9. ārstnieciskās manipulācijas (subkutānās, intramuskulārās, intravenozās un intraartikulārās injekcijas, infūzijas, blokādes, brūces apstrāde un pārsiešana, furunkula, abscesa, hematomas ekscīzija, incīzija, izmežģījuma, lūzuma prepozīcija, pārsēju uzlikšana);

7.2.10. fizikālās terapijas procedūras (UVČ, mikroviļņi, ultraskaņa, DDS, Amplipulss, magnētterapija, elektroforēze, KUF tubus kvarcs, kvarca lampa, interferences strāvas, augstas voltāžas strāvas, mikrostrāvas, impulsu galvanizācija inhalācijas, augstfrekvences diatermija LOR-1A) viens kurss (ne mazāk kā 10 reizes);

7.3. Maksas stacionārā palīdzība 100% apmērā (līdz 430 Euro):

7.3.1. gultas dienas;

7.3.2. ārstēšanās maksas palātās ar papildus servisa pakalpojumiem, ja ārstniecības iestāde tādus nodrošina;

7.3.3. laboratoriskie un instrumentālie izmeklējumi;

7.3.4. maksas operācijas (iepriekš saskaņojot ar apdrošinātāju).

7.4. Maksas neatliekamā palīdzība pēkšņu saslimšanu un traumu gadījumos apmaksā neatliekamo medicīnisko palīdzību 24 stundas diennaktī:

7.4.1. valsts neatliekamā medicīniskā palīdzība, arī daļēji nepamatoti izsaukumi;

7.4.2. neatliekamā privātā medicīniskā palīdzība;

7.4.3. slimnieku transportēšana ar medicīnisko transportu.

7.5. Medikamentu iegāde 50%, limits 80,00 Euro.

Jebkuri medikamenti, kas iegādāti jebkurā LR reģistrētā aptiekā par apdrošinātās personas līdzekļiem un kas ir reģistrēti LR zāļu reģistrā, t.sk. uztura bagātinātāji, tējas, vitamīni. Minētie medikamenti tiek atlīdzināti bez receptes vai tās kopijas, iesniedzot apdrošinātājam iesniegumu, apmaksas dokumentus, kuros norādīti rekvizīti, medikamenta nosaukums un datums. 

7.6. Pretendents nodrošina iespēju pievienot pasūtītāja radiniekus apdrošināšanas programmas iegādei.

8. Iepirkuma procedūrā drīkst piedalīties tikai tās apdrošināšanas    kompānijas, kurām Daugavpilī ir savas filiāles.

9. Nepieciešams iesniegt medicīnisko iestāžu sarakstu, ar kurām apdrošināšanas kompānijai ir līgumsaistības Daugavpilī.

